|  |  |
| --- | --- |
| RH/ JLS/: *OPĆINA VIŠKOVO*  *Vozišće 3, 51216 Viškovo*  **RKP: *31171***  **Šifra općine: *495*** | **Razina:** ***22***  **Matični broj:** ***2540550***  **OIB: *28350474809***  **NKD oznaka djelatnosti:** ***8411***  **IBAN:** ***HR372412009184950005*** |

# B I LJ E Š K E

UZ FINANCIJSKE IZVJEŠTAJE PRORAČUNA OPĆINE VIŠKOVO

ZA RAZDOBLJE OD 01. SIJEČNJA DO 31. PROSINCA 2022. GODINE

Uvodna bilješka

Financiranje javnih rashoda i izdataka Općine Viškovo u razdoblju od 01. siječnja do 31. prosinca 2022. godine vršeno je temeljem Proračuna Općine Viškovo koji je donesen 16. prosinca 2021. godine na 5. sjednici Općinskog vijeća (Službene novine Općine Viškovo, broj 19/21.) i 1. izmjena i dopuna Proračuna donesenih na 13. sjednici Općinskog vijeća održanoj 01.12.2022. godine („Službene novine Općine Viškovo“, broj 20/22.). Tijekom izvještajnog razdoblja izvršene se tri preraspodjele temeljem odluka Općinske načelnice, donesenih 23. lipnja 2022., 01. rujna 2022. i 30. prosinca 2022. godine.

Konsolidirani financijski izvještaji za razdoblje od 1. siječnja do 31. prosinca 2022. godine sastavljeni su na temelju članka 19. Pravilnika o financijskom izvještavanju u proračunskom računovodstvu (NN 37/22.).

Konsolidiranjem su obuhvaćeni financijski izvještaji općinskih proračunskih korisnika, i to:

* Dječjeg vrtića Viškovo i
* Javne ustanove Narodne knjižnice i čitaonice Halubajska zora,

dok se proračunski korisnici :

* Mjesni odbor Marčelji,
* Vijeće srpske nacionalne manjine i
* Vijeće bošnjačke nacionalne manjine

financiraju u okviru proračuna Općine Viškovo i nemaju svoj račun pa ne sastavljaju zasebne financijske izvještaje, odnosno njihove su aktivnosti u cijelosti iskazane u proračunu i obuhvaćene u financijskim izvještajima na razini 22. Javna ustanova Kuća halubajskega zvončara novi je proračunski korisnik, ali u 2022. godini nije poslovala pa nije obuhvaćena u ovim bilješkama.

*I. Bilješke uz Izvještaj o prihodima i rashodima, primicima i izdacima*

**Bilješka broj 1.**

Prihodi poslovanja (šifra 6) Proračuna Općine Viškovo ostvareni su u razdoblju od 1. siječnja do 31. prosinca 2022. godine u iznosu od 77.409.936,48 kn ili 15,4% više u odnosu na izvršenje u 2021. godini. Do povećanja u odnosu na isto razdoblje 2021. godine došlo je najvećim dijelom zbog većeg ostvarenja prihoda od poreza, ostvarenih pomoći i prihoda od kazni.

U okviru ove stavke prihodi proračuna iznose 74.860.513,35 kn ili 96,7% ukupnih prihoda, a na konsolidirane prihode proračunskih korisnika odnosi se 2.549.423,13 kn ili 3,3%, od kojih konsolidirani prihodi Dječjeg vrtića Viškovo iznose 2.385.654,88 kn, te konsolidirani prihodi JU knjižnice i čitaonice Halubajska zora iznose 163.768,25 kn.

Mjesni odbor Marčelji, Vijeće srpske nacionalne manjine i Vijeće bošnjačke nacionalne manjine ne ostvaruju prihode.



U usporedbi s istim razdobljem prošle godine, ukupno konsolidirani prihodi proračunskih korisnika su veći su za 290.746,13 kn ili za 12,9%. Na povećanje prihoda utjecalo je otvaranje Područnog vrtića u Marčeljima pa su tako prihodi Dječjeg vrtića Viškovo veći za 262.026,88 kn, a konsolidirani prihodi Knjižnice Halubajska zora veći su za 28.719,25 kn u odnosu na prethodnu godinu. Ukupno ostvareni konsolidirani prihodi proračunskih korisnika evidentirani su u okviru podskupine 636, 638 i 652, odnosno odjeljka 6526, dok u okviru ostalih podskupina proračunski korisnici ne ostvaruju prihode.

**Bilješka broj 2.**

Prihodi od poreza (šifra 61) u ovom su izvještajnom razdoblju iznosili 49.204.657,63 kn što je 21,7% više u odnosu na ostvarenje u istom razdoblju 2021. godine. Na povećanje poreznih prihoda utjecalo je najvećim dijelom povećanje prihoda od poreza na dohodak.

Prihodi od poreza na dohodak (šifra 611) ostvareni su u iznosu od 44.538.495,49 kn, što je 25,3% više u odnosu na 2021. godinu zbog izmjene propisa o raspodjeli poreza po kojima se veći postotak izdvaja za jedinice lokalne samouprave. Međutim, nemoguće je objektivno utvrditi stvarne razloge koji su, i u kojoj mjeri, utjecali na njihov rast u ovom razdoblju jer jedinicama lokalne samouprave nisu dostupni odgovarajući podaci iz ukupnog sustava evidencija Porezne uprave temeljem kojih bi se moglo analizirati kretanje prihoda od poreza na dohodak i poreznih obveznika. Od ukupnog ostvarenog prihoda za usluge Porezne uprave izdvojeno je na teret rashoda 1% ili 445.384,95 kn poreznih prihoda.

Porezi na imovinu (šifra 613) izvršeni su u iznosu od 4.666.138,20 kn, odnosno 3,9% manje u odnosu na 2021. godinu i odnose se na povremene poreze na imovinu (šifra 6134), odnosno na porez na promet nekretnina u iznosu od 4.650.624,72 kn i porez na kuće za odmor (šifra 6131) u iznosu od 15.513,48 kn. Razloge odstupanja u realizaciji poreza na promet nekretnina, odnosno dinamiku njihove naplate po godinama, nije moguće utvrditi, s obzirom da Općina nema mogućnosti uvida u analitičke podatke o potraživanjima poreza na promet nekretnina, niti o obveznicima i prometu nekretnina na području općine tijekom godine, kao ni o odobrenoj obročnoj naplati istih jer je razrez i naplata navedenih poreza isključivo u nadležnosti Porezne uprave.

Prihodi od poreza na robu i usluge (šifra 614) u ovom razdoblju ostvareni su u iznosu od 23,94 kn i u cijelosti se odnose na prihode od poreza na promet (šifra 6142) koji se odnose na porez na potrošnju alkoholnih i bezalkoholnih pića. S obzirom na to da je porez na potrošnju ukinut od 01. siječnja 2021. godine temeljem Odluke Općine Viškovo ostvarenje se odnosi na dugovanja iz prethodnih godina.

**Bilješka broj 3.**

Pomoći iz inozemstva (darovnice) i od subjekata unutar općeg proračuna (šifra 63) u ovom su izvještajnom razdoblju ostvarene u iznosu od 8.218.741,16 kn, što je za 28,4% više u odnosu na ostvarenje u istom razdoblju prošle godine, a odnose se na:

* kapitalne pomoći iz državnog proračuna (šifra 6332) u iznosu od 1.044.986,25 kn primljene od Agencije za plaćanja u poljoprivredi i Ministarstva regionalnog razvoja za uređenje Dječjeg vrtića Viškovo – Područni vrtić Marčelji,
* kapitalne pomoći iz državnog proračuna (šifra 6332) u iznosu od 34.000,00 kn primljene od Ministarstva branitelja za prilagodbu pješačkih prijelaza invalidima
* kapitalne pomoći iz proračuna PGŽ (šifra 6332) u iznosu od 500.000,00 kn primljene za uređenje Kuće halubajskega zvončara,
* kapitalne pomoći iz proračuna PGŽ (šifra 6332) u iznosu od 200.000,00 kn primljene za uređenje dječjeg igrališta pokraj Dječjeg vrtića Viškovo
* kapitalne pomoći iz proračuna PGŽ (šifra 6332) u iznosu od 92.180,00 kn za uređenje šetnica i suhozida na području Općine
* kapitalne pomoći od izvanproračunskih korisnika (šifra 6342) u iznosu od 58.978,37 kn primljene od Fonda za zaštitu okoliša za nabavku električnog automobila
* tekuće pomoći temeljem prijenosa EU sredstava (šifra 6381) u iznosu od 422.424,05 kn primljene od Ministarstva rada za projekt Za sretnije djetinjstvo
* tekuće pomoći temeljem prijenosa EU sredstava (šifra 6381) u iznosu od 196.642,76 kn primljene od Ministarstva rada za projekt Ruke pomažu – faza II
* kapitalne pomoći temeljem prijenosa EU sredstava (šifra 6382) u iznosu od 3.819.145,03 kn primljene od Ministarstva regionalnog razvoja za projekt RZ Marišćina,
* kapitalne pomoći temeljem prijenosa EU sredstava (šifra 6382) u iznosu od 177.523,50 kn primljene od Agencije za plaćanja u poljoprivredi za uređenje Dječjeg igrališta Vrtače,
* kapitalne pomoći temeljem prijenosa EU sredstava (šifra 6382) u iznosu od 712.559,82 kn primljene od Agencije za plaćanja u poljoprivredi i Ministarstva regionalnog razvoja za uređenje Dječjeg vrtića Viškovo – Područni vrtić Marčelji,
* kapitalne pomoći temeljem prijenosa EU sredstava (šifra 6382) u iznosu od 266.416,67 kn primljene od Grada Rijeke za izgradnju sortirnice.
* kapitalne pomoći temeljem prijenosa EU sredstava (šifra 6382) u iznosu od 512.853,46 kn primljene od Grada Rijeke za izgradnju Kuće halubajskega zvončara prema projektu Povežimo se s baštinom.
* pomoći proračunskim korisnicima iz proračuna koji im nije nadležan (šifra 63) ostvarene su u iznosu od 181.031,25 kn, a čine ih tekuće pomoći proračunskom korisniku Dječjem vrtiću Viškovo u iznosu od 91.100,00 kn za provedbu programa predškole, programa za darovitu djecu i programa za djecu s poteškoćama u razvoju (šifra 6361), kapitalne pomoći proračunskom korisniku JU knjižnica i čitaonica Halubajska zora od Ministarstva kulture u iznosu od 60.000 kn za nabavku knjiga (šifra 6362) i za projekt HALU BOOK financiran iz EU sredstava u iznosu od 29.931,25 kn.

**Bilješka broj 4.**

Prihodi od imovine (šifra 64) ostvareni su u iznosu od 2.204.534,11 kn, odnosno 6,9% manje u odnosu na prihode ostvarene u 2021. godini. Odnose se na prihode od financijske imovine (šifra 641) koji su izvršeni u iznosu od 126.546,22 kn i koji se u iznosu od 126.193,47 kn odnose na prihode od zateznih kamata (6414), a u iznosu od 352,75 kn na prihode od kamata na sredstva na žiro-računu (šifra 6413) te na prihode od nefinancijske imovine (šifra 642) koji su izvršeni u iznosu od 2.077.987,89 kn od čega naknade za koncesije (šifra 6421) iznose 143.280,95 kn, prihodi od zakupa i iznajmljivanja imovine (šifra 6422) iznose 549.815,36 kn i naknade za korištenje nefinancijske imovine (šifra 6423) u okviru kojih se na prihode od grobne naknade odnosi 1.001.576,45 kn, na prihode od spomeničke rente 34.875,30 kn, te na prihode od naknade za korištenje nerazvrstanih cesta za postavljanje komunikacijske elektroničke infrastrukture korisnika HAKOM iznos od 348.439,83 kn. Prihodi od kamata na dane zajmove (šifra 643) nisu ostvareni.

**Bilješka broj 5.**

**Prihodi od upravnih i administrativnih pristojbi i pristojbi po posebnim propisima i naknada (šifra 65)** ostvareni su u iznosu od 16.391.867,62 kn, odnosno 5,8% manje u odnosu na 2021. godinu.

**Upravne i administrativne pristojbe (šifra 651)** izvršene su u iznosu od 88.533,91 kn, odnosno 32,8% manje u odnosu na 2021. godinu. Odnose se na **županijske, gradske i općinske pristojbe i naknade (šifra 6512)** u iznosu od 48.503,21 kn, **ostale upravne pristojbe i naknade (šifra 6513)** u iznosu od 2.027,14 kn i na **ostale pristojbe i naknade (šifra 6514),** odnosno na boravišne pristojbe i pristojbe za prenamjenu poljoprivrednog zemljišta koje su ostvarene u ukupnom iznosu od ukupno 38.003,56 kn.

**Prihodi** **po posebnim propisima (šifra 652)** ostvareni su u iznosu od 3.172.274,54 kn, odnosno 8,2% manje u odnosu na 2021. godinu. Do smanjenja je došlo zbog prestanka naplate prihoda u cijeni komunalne usluge za izgradnju sortirnice i zbog smanjenja uplata naknada za legalizaciju. **Prihodi od vodnog** **gospodarstva (šifra 6522)** ostvareni su u iznosu od 17.018,00 kn i za 23,9% su manji u odnosu na prethodnu godinu.

Od ukupno ostvarenih **ostalih nespomenutih prihoda (šifra 6526)** na konsolidirane prihode proračunskih korisnika odnosi se 2.358.241,88 kn od kojih prihodi Dječjeg vrtića Viškovo iznose 2.294.554,88 kn te prihodi JU knjižnice i čitaonice Halubajska zora 63.687,00 kn. U odnosu na izvršenje u istom razdoblju 2021. godine ovi prihodi proračunskih korisnika veći su ukupno za 242.444,88 kn ili 11,5%. Navedeno povećanje je rezultat povećanja prihoda od sufinanciranja cijene usluga i drugih nespomenutih prihoda Dječjeg vrtića Viškovo zbog otvaranja Područnog vrtića u Marčeljima koji su veći za 243.806,88 kn, dok su prihodi JU Knjižnice i čitaonice Halubajska zora od članarina i zakasnina manji za 1.362,00 kn.

**Komunalni doprinosi i naknade (šifra 653)** izvršeni su u iznosu od 13.131.059,17 kn što je 4,9% manje u odnosu na 2021. godinu. U okviru toga, **komunalni doprinosi (šifra 6531)** izvršeni su u iznosu od 2.309.199,73 kn, odnosno 24,8% manje u odnosu na ostvarenje u 2021. godini, dok su prihodi od **komunalnih naknada (šifra 6532)** ostvareni u iznosu od 10.821.859,44 kn, odnosno 0,8% više u odnosu na izvršenje u 2021. godini.

Bilješka broj 6.

Prihodi od prodaje proizvoda i robe te pruženih usluga i prihodi od donacija (šifra 66) ostvareni su u iznosu od 889.313,14 kn ili 105,6% više u odnosu na prethodnu godinu. i odnose se na kapitalne donacije (šifra 6632) u iznosu od 152.090,00 kn vezane uz donaciju zemljišta i prihode za usluge (šifra 6615) koje se odnose na uslugu naplate naknade za uređenje voda za Hrvatske vode u iznosu od 727.073,14 kn. Ovi prihodi ovise o naplaćenim i doznačenim sredstvima na ime naknade za uređenje voda od kojih se ostvaruje 10% prihoda za usluge naplate, a povećani su za 90% zbog toga što su Hrvatske vode sudjelovale u sufinanciranju troškova izmjere na području Općine Viškovo.

U okviru ove grupe prihoda JU Knjižnica i čitaonica Halubajska zora primila je kapitalnu donaciju knjiga u iznosu od 10.150,00 kn (šifra 6632).

**Bilješka broj 7.**

Kazne, upravne mjere i ostali prihodi (šifra 68) ostvareni su u iznosu od 500.822,82 kn ili 2.756,3% više u odnosu na ostvarenje u 2021. godini. Do povećanja ovih prihoda došlo je radi naplate penala poduzeću Orcus Hilt d.o.o. zbog kašnjenja u izvođenju radova, kao i zbog osnivanja prometnog redarstva koje je u svibnju 2022. započelo sa naplatom kazni za nepropisno parkiranje vozila.

**Bilješka broj 8.**

**Rashodi poslovanja (šifra 3)** ostvareni su u visini od 58.120.438,20 kn tj. za 5,7% više u odnosu na 2021. godinu. Najveći udio u rashodima poslovanja imaju materijalni rashodi i naknade građanima i kućanstvima. Struktura izvršenih rashoda poslovanja i indeks odstupanja iskazani su u tablici u nastavku, kao i obrazloženje odstupanja unutar pojedinih skupina rashoda.

|  |  |  |  |  |  |  |
| --- | --- | --- | --- | --- | --- | --- |
| KONTO | Naziv konta | 2021. | | 2022. | | Index |
| Iznos | % učešća | Iznos | % učešća |
| 31 | Rashodi za zaposlene | 13.719.701,00 | 24,95 | 14.170.328,92 | 24,38 | 103,3 |
| 32 | Materijalni rashodi | 15.965.558,00 | 29,04 | 18.957.840,19 | 32,62 | 118,7 |
| 34 | Financijski rashodi | 474.870,00 | 0,86 | 329.263,46 | 0,57 | 69,3 |
| 35 | Subvencije | 3.943.250,00 | 7,17 | 3.450.032,27 | 5,94 | 87,5 |
| 36 | Pomoći unutar općeg proračuna | 773.606,00 | 1,41 | 851.074,08 | 1,46 | 110,0 |
| 37 | Naknade građanima i kućanstvima | 13.710.608,00 | 24,94 | 15.126.885,58 | 26,03 | 110,3 |
| 38 | Ostali rashodi | 6.396.409,00 | 11,63 | 5.235.013,70 | 9,01 | 81,8 |
|  |  | **54.984.002,00** | **100,00** | **58.120.438,20** | **100,00** | **105,7** |

Od ukupno ostvarenih rashoda poslovanja na rashode poslovanja proračuna odnosi se **48.914.952,89 kn** ili 84,2%, na rashode po osnovi prijenosa proračunskim korisnicima iz proračuna za financiranje rashoda poslovanja odnosi se 6.730.244,88 kn te na konsolidirane rashode poslovanja proračunskih korisnika koji se financiraju iz vlastitih izvora prihoda proračunskih korisnika odnosi se 2.475.240,43 kn.



**Bilješka broj 9.**

**Rashodi za zaposlene** **(šifra 31)** ostvareni su u visini od 14.170.328,92 kn ili 3,3% više u odnosu na 2021. godinu.

U okviru ovih rashoda plaće (bruto) (šifra 3111) iznose 11.351.010,62 kn, plaće za prekovremeni rad (šifra 3113) iznose 156.525,10 kn, ostali rashodi za zaposlene (šifra 312) iznose 1.024.093,73 kn i doprinosi na plaće (šifra 313) iznose 1.795.224,57 kn. Odnose se na rashode za zaposlene dužnosnike i službenike u općinskoj upravi te na rashode za zaposlenu osobu na poslovima koji su vezani uz EU projekt Za sretnije djetinjstvo i rashode za plaće proračunskih korisnika.

Rashodi za zaposlene dužnosnike i službenike u općinskoj upravi iznose ukupno 7.246.325,81 kn i manji su za 1% u usporedbi sa istim razdobljem u 2021. godini zbog smanjenog broja zaposlenih u izvršnom tijelu i na EU-projektima, a plaće zaposlenih kod proračunskih korisnika iznose ukupno 6.924.003,11 kn i veće su za 7,2% u usporedbi sa 2021. godinom zbog većeg broja zaposlenih u Dječjem vrtiću Viškovo zbog otvaranja Područnog vrtića u Marčeljima.

**Bilješka broj 10.**

**Materijalni rashodi (šifra 32)** sadrže naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode, a ostvareni su u ukupnom iznosu od 18.957.840,19 kn i za 18,7% su veći u odnosu na 2021. godinu, što je u skladu s potrebama i dinamikom procesa rada u ovom razdoblju koje uključuju i rashode za projekte financirane iz sredstava EU pomoći.

|  |  |  |  |  |  |  |
| --- | --- | --- | --- | --- | --- | --- |
| KONTO | Naziv konta | 2021. | | 2022. | | Index |
| Iznos | % učešća | Iznos | % učešća |
| 321 | Naknade troškova zaposlenima | 430.563,00 | 2,70 | 490.198,69 | 2,59 | 113,9 |
| 322 | Rashodi za materijal i energiju | 2.540.554,00 | 15,91 | 3.864.197,72 | 20,38 | 152,1 |
| 323 | Rashodi za usluge | 10.617.821,00 | 66,50 | 12.940.552,63 | 68,26 | 121,9 |
| 324 | Naknade troš.osobama izvan rad.odnosa |  | 0,00 |  | 0,00 |  |
| 329 | Ostali nespomenuti rashodi poslovanja | 2.376.620,00 | 14,89 | 1.662.891,15 | 8,77 | 70,0 |
|  |  | **15.965.558,00** | **100,00** | **18.957.840,19** | **100,00** | **118,7** |

**Naknade troškova zaposlenima (šifra 321)** ostvarene su u ukupnom iznosu od 490.198,69 kn ili 13,9% više u odnosu na 2021. godinu, a odnose se na **službena putovanja (šifra 3211)** **naknade za prijevoz, za rad na terenu i odvojeni život (šifra 3212),** na **stručno usavršavanje zaposlenika (šifra 3213)** za zaposlene dužnosnike i službenike u općinskoj upravi i proračunske korisnike i **ostale naknade troškova zaposlenima (šifra 3214),** a njihova je realizacija u skladu s potrebama i dinamikom procesa rada u ovom razdoblju.

Od ukupnih naknada troškova zaposlenima na proračunske korisnike odnosi se 310.070,05 kn ili 63,2%.

**Rashodi za materijal i energiju (šifra 322)** ostvareni su u ukupnom iznosu od 3.864.197,72 kn ili 52,1% više u odnosu na 2021. godinu, a odnose se na **uredski materijal i ostale materijalne rashode (šifra 3221)** koji su manji za 7,9%, najvećim dijelom zbog različite dinamike nabave materijala, zatim na rashode za **energiju (šifra 3223)** koji su veći za 80,9%, na **sitni inventar i auto gume (šifra 3225)** koji su realizirani u iznosu od 26.282,85 kn, te na rashode za službenu, radnu i zaštitnu odjeću **(šifra 3227)** koji iznose 34.922,51 kn. Najveći porast u ovoj grupi rashoda imaju rashodi za energiju i to prije svega za električnu energiju koja je porasla za 77,4% u usporedbi sa 2021. godinom. Uzrok povećanja je povećanje cijene električne energije, ali i veći broj rasvjetnih stupova u Općini.

Od ukupno ostvarenih rashoda za materijal i energiju na rashode proračunskih korisnika odnosi se iznos od 1.247.892,07 kn ili 32,3%, a u tome je najveći izdatak za materijal i sirovine **(šifra 3222)**, tj. za namirnice za Dječji vrtić Viškovo.

**Rashodi za usluge (šifra 323)** izvršeni su u ukupnom iznosu od 12.940.552,63 kn ili 21,9% više u odnosu na 2021. godinu**, a u okviru kojih su realizirani rashodi za usluge telefona, prijevoza i pošte (šifra 3231), usluge tekućeg i investicijskog održavanja (šifra 3232)**, **usluge promidžbe i informiranja (šifra 3233)**, **komunalne usluge (šifra 3234)**, **zakupnine i najamnine (šifra 3235)**, **zdravstvene i veterinarske usluge (šifra 3236)**, **intelektualne i osobne usluge (šifra 3237)**, **računalne usluge (šifra 3238)** te **ostale usluge (šifra 3239)**. Povećanje rashoda za usluge u odnosu na isto razdoblje prošle godine u skladu je s planom i dinamikom izvođenja radova. Značajno povećanje (213,8%) vidljivo je kod intelektualnih i osobnih usluga što je posljedica angažiranja stručnjaka iz različitih područja za rad na projektu „Podrška djeci s teškoćama u razvoju, problemima u ponašanju te djeci slabijeg socijalno – ekonomskog statusa – Za sretnije djetinjstvo“, te zbog angažiranja Geodetskog zavoda Rijeka na izmjeri poslovnih i stambenih objekata na području Općine Viškovo. Zakupnine i najamnine povećane su za 88,2% zbog rashoda za najam sportske dvorane i za najam licence za korištenje programa za rad prometnog redarstva.

U ukupnim rashodima za usluge proračunski korisnici sudjeluju s iznosom od 515.848,21 kn ili udjelom od 4,0%.

**Naknade troškova osobama izvan radnog odnosa (šifra 324)** u ovom izvještajnom razdoblju nisu ostvarene.

**Ostali nespomenuti rashodi poslovanja (šifra 329)** ostvareni su u iznosu od 1.662.891,15 kn ili 30% manje u odnosu na 2021. godinu, a u okviru kojih su realizirane **naknade za rad predstavničkih i izvršnih tijela, povjerenstava i slično (šifra 3291)** uiznosu od 606.235,17 kn, **premije osiguranja (šifra 3292)** u iznosu od 433.556,11 kn, **reprezentacija (šifra 3293)** u iznosu od 187.169,41 kn, a preostali iznos rashoda odnosi se na **članarine i norme (šifra 3294)**, **pristojbe i naknade (šifra 3295)** te na **ostale nespomenute rashode poslovanja (šifra 3299)**. **Pristojbe i naknade (šifra 3295)** ostvarene su u iznosu od 287.275,57 kn što je manje za 59,8%, a uzrok je smanjenje iznosa naknade za smanjenje količine miješanog otpada koja je plaćena Fondu za zaštitu okoliša u iznosu od 236.123,39 kn dok je u prošloj godini ta naknada iznosila 628.323,66 kn. Ostala odstupanja unutar ove podskupine rashoda u odnosu na isto razdoblje prethodne godine rezultat su različite dinamike izvršavanja rashoda i potreba poslovnog procesa te primjene općinskih akata.

Proračunski korisnici ostvarili su u ovom razdoblju na ime ostalih nespomenutih rashoda iznos od ukupno 207.668,20 kn, što je 12,5% udjela u navedenim rashodima koji se odnose na rashode za premije osiguranja, reprezentaciju te na pristojbe, naknade i druge nespomenute rashode poslovanja proračunskih korisnika.

**Bilješka broj 11.**

**Financijski rashodi (šifra 34)** ostvareni su u iznosu od 329.259,79 kn ili 30,7% manje u odnosu na 2021. godinu. U okviru toga **kamate za primljene kredite i zajmove (šifra 342)** iznose258.381,39 kn, a odnose se na kamate vezane uz otplatu dugoročnog kredita primljenog od Erste banke d.d. i kratkoročnog kredita primljenog od Privredne banke d.d. u iznosu od 48.671,83 kn prema otplatnom planu te na kamate vezane uz korištenje dugoročnog kredita Hrvatske banke za obnovu i razvitak u iznosu od 209.709,56 kn, dok se preostali iznos od 70.878,40 kn odnosi na **ostale financijske rashode** **(šifra 343)** i toza **bankarske usluge i usluge platnog prometa (šifra 3431)**, **zatezne kamate (šifra 3433)** i **ostale nespomenute financijske rashode (šifra 3434)**.

Proračunski korisnici ostvarili su u ovom razdoblju na ime ostalih nespomenutih rashoda iznos od ukupno 3,67 kn na ime zateznih kamata.

**Bilješka broj 12.**

**Subvencije (šifra 35)** su ostvarene u iznosu od 3.450.032,27 kn i odnose se na **subvencije trgovačkim društvima (šifra 3512)** i to KD-u Autotrolej za javni prijevoz u iznosu od 3.089.515,02 kn i subvencije kamata na kredite i bespovratne pomoći poduzetnicima **(šifra 3522)** u iznosu od 360.517,25 kn, a vezane su uz provođenje mjera za razvoj gospodarstva i smanjenje nezaposlenosti na području općine. Subvencije se u pojedinom razdoblju realiziraju različitom dinamikom i u visini prema ugovorenim, odnosno preuzetim obvezama.

**Bilješka broj 13.**

**Pomoći dane u inozemstvo i unutar općeg proračuna** **(šifra 36)** ostvarene su u iznosu od 851.074,08 kn i odnose se na **kapitalne pomoći unutar općeg proračuna (šifra 3632)** u iznosu od 437.114,32 kn i to Općini Klana 20.000,00 kn za projekt Doma umirovljenika, Gradu Rijeci za izgradnju zajedničke sortirnice 220.682,57 kn i Županijskoj upravi za ceste 196.431,75 kn za sufinanciranje izgradnje oborinske odvodnje. **Tekuće pomoći (šifra 3631)** ostvarene su u iznosu od 6.704,36 kn i to Gradu Rijeci za administrativne troškove oko izgradnje sortirnice. **Pomoći proračunskim korisnicima drugih proračuna (šifra 366)** ostvarene su u iznosu od 236.889,35 kn, a odnose se na sredstva uplaćena Centru za poljoprivredu u iznosu od 20.000,00 kn, Domu zdravlja PGŽ u iznosu od 111.900,00 kn, OŠ Sv. Matej Viškovo u iznosu od 71.000,00 kn, JU I.M. Ronjgov u iznosu od 23.989,35 kn i NZZJZ u iznosu od 10.000,00 kn. **Pomoći temeljem prijenosa EU sredstava (šifra 368)** ostvarene su u iznosu od 170.366,05 kn i doznačene su temeljem Ugovora Općini Klana koja je bila partner na provedbi projekta Ruke pomažu.

**Bilješka broj 14.**

**Naknade građanima i kućanstvima na temelju osiguranja i druge naknade (šifra 37)** izvršene su u iznosu od 15.126.885,58 kn ili 10,3% više u odnosu na 2021. godinu, a odnose se u cijelosti na **naknade građanima i kućanstvima iz proračuna (šifra 372)** i to najvećim dijelom za subvencioniranje smještaja djece u ustanovama predškolskog odgoja, kao i za druga prava mještana ostvarena temeljem općih akta, odnosno izdanih rješenja za socijalne i druge potrebe, a povećanje se najvećim dijelom odnosi na povećanje broja subvencija za smještaj djece u alternativnim programima predškolskog odgoja.

**Bilješka broj 15.**

**Ostali rashodi (šifra 38)** ostvareni su u iznosu od 5.235.013,70 kn ili 18,2% manje od iznosa ostvarenog u 2021. godini i odnose se na **tekuće donacije (šifra 381)** u iznosu od3.667.210,28 knza financiranje udruga i drugih korisnika proračunskih sredstva i **kapitalne donacije (šifra 382)** u iznosu od 655.875,00 kn za nabavku vatrogasnog vozila. **Kapitalne pomoći (šifra 386)** ostvarene su u iznosu od 911.928,42 kn i to 504.761,74 kn za izgradnju vodovodnih ogranaka i 323.119,57 kn pomoći KD-u Autotrolej za nabavu autobusa koje se financiraju iz namjenskih sredstava naplaćenih u cijeni komunalnih usluga na području općine i 84.047,11 kn KD-u Čistoća za nabavu opreme i druga ulaganja.

**Bilješka broj 16.**

Ukupno je u ovom izvještajnom razdoblju 2022. godine ostvaren **višak prihoda poslovanja** **(šifra X001)** u iznosu od 19.289.498,28 kn.

**Bilješka broj 17.**

Prihodi od prodaje nefinancijske imovine (šifra 7) ostvareni su u ovom izvještajnom razdoblju u iznosu od 11.885,84 kn ili 98,6% manje nego prethodne godine, a odnose se na prihode od prodaje zemljišta (šifra 711) u iznosu od 10.700,00 kn i stambenih objekata na kojima je stečeno stanarsko pravo (šifra 721) u iznosu od 1.185,84 kn. Iskazani prihodi u skladu su s iskazanim interesom za otkup zemljišta i provedenim imovinsko-pravnim postupcima u pojedinom razdoblju.

**Bilješka broj 18.**

**Rashodi za nabavu nefinancijske imovine (šifra 4)** ostvareni su u iznosu od 20.384.857,62 kn ili 35,1% više od izvršenja u istom razdoblju protekle godine što je posljedica različite dinamike ulaganja za nabavu dugotrajne imovine, a posebno za izgradnju objekata komunalne infrastrukture.

**Rashodi za nabavu neproizvedene dugotrajne imovine** **(šifra 41)** ostvareni su u iznosu od 1.925.337,10 kn i odnose se na nabavu zemljišta za RZ Marišićina, za cestu Mladenići-Ronjgi, Vozišće-Mavri-Pogled, za dječje igralište, za RZ Marinići i dr. u ukupnom iznosu od 1.663.316,60 kn.

**Izdaci za nematerijalnu imovinu (šifra 412)** u iznosu od 262.020,50 kn odnosi se na ulaganje Dječjeg vrtića Viškovo u okoliš vrtića.

**Rashodi za nabavu proizvedene dugotrajne imovine (šifra 42)** ostvareni su u iznosu od 17.526.729,62 kn ili 26,5% više od izvršenja u istom razdoblju protekle godine, a u okviru kojih rashodi za **građevinske objekte (šifra 421)** iznose od 16.123.294,64 kn, a odnose se na:

* **poslovne objekte (šifra 4212)** koji su ostvareni u iznosu od 6.316.388,75 kn, a odnose se na rashode za priključak električne energije za novu OŠ Marinići u iznosu od 210.828,13 i rashode izgradnje Kuće halubajskega zvončara u iznosu od 6.105.560,62 kn,
* **ceste i ostale prometne objekte (šifra 4213)** koji su realizirani u iznosu od 6.855.954,86 kn, a odnose se na izgradnju upojnih bunara i sanaciju oborinske odvodnje u iznosu od 149.630,78 kn, asfaltiranje nerazvrstanih cesta 332.493,75 kn, na objekte u RZ Marinići u iznosu 583.000,00 kn, ulaganja u izgradnju prometnica i platoa u RZ Marišćina u iznosu od 4.457.518,18 kn i za sufinanciranje izgradnje rotora kod groblja 1.333.312,15 kn.
* **ostale** **građevinske objekte (šifra 4214)** u iznosu od 2.950.951,03 kn i to za izgradnju javne površine kružnog raskrižja kod groblja 1.605.217,34 kn, za uređenje JP Marinići 34.356,25 kn, za uređenje terena za OŠ Marinići iznos od 446.474,40 kn, za proširenje javne rasvjete 97.782,06 kn, za uređenje SRZ Halubjan 334.938,51 kn i za uređenje Dječjeg igrališta Milihovo 432.182,47 kn.

**Rashodi za postrojenja i opremu (šifra 422)** realizirani su u iznosu od 556.346,29 kn, a odnose se na nabavu **uredske opreme i namještaja (šifra 4221)** koja je izvršena u iznosu od 134.489,41 kn i to:

* za nabavu računalne opreme u iznosu od 62.528,65 kn
* za nabavu uredskog namještaja u iznosu od 23.772,00 kn
* za nabavu ostale opreme 23.915,08 kn
* za nabavku računalne opreme i uredski namještaj za proračunske korisnike 24.273,68 kn

na komunikacijsku opremu **(šifra 4222)** u iznosu od 1.050,00 kn, na opremu za održavanje i zaštitu **(šifra 4223)** utrošeno je 30.270,00 kn, na medicinsku opremu **(šifra 4224)** iznos od 4.550,00 kn i na rashode za uređaje, strojeve i opremu za ostale namjene **(šifra 4227)**, a ostvareni su u iznosu od 385.986,88 kn od čega je 82.696,25 kn utrošeno za opremu Općine, a 303.290,63 kn utrošio je proračunski korisnik Dječji vrtić Viškovo za opremanje okoliša vrtića.

Rashodi za **prijevozna sredstva (šifra 423)** realizirani su u iznosu od 203.263,00 kn i to za nabavu električnog automobila Renault Twingo 176.890,00 kn i 26.373,00 kn za nabavu motocikla Kymco Agility za potrebe prometnog redara.

Rashodi za **knjige, umjetnička djela i ostale izložbene vrijednosti (šifra 424)** izvršeni su u iznosu od 131.032,73 kn i u cijelosti se odnose na rashode za nabavu knjiga proračunskog korisnika JU Knjižnica i čitaonica Halubajska zora.

Rashodi za **nematerijalnu proizvedenu imovinu (šifra 426)** ostvareni su u iznosu od 512.792,96 kn ili 22,6% manje od izvršenja u istom razdoblju protekle godine, a čine ih:

* ulaganja u računalne programe **(šifra 4262)** u iznosu od 49.985,00 kn
* ulaganje za UPU novog groblja **(šifra 4263)** u iznosu od 2.500,00 kn
* rashodi za ostalu nematerijalnu proizvedenu imovinu **(šifra 4264)** u iznosu od 445.307,96 kn koji se odnose na projektnu dokumentaciju za gradnju objekata (izgradnju prometnica, parkirališta, javnih površina i za druge manje projekte)
* ulaganja u računalne programe proračunskih korisnika u iznosu od 15.000,00 kn.

**Bilješka broj 19.**

**Rashodi za dodatna ulaganja na nefinancijskoj imovini (šifra 45)** ostvareni su u iznosu od 932.790,90 kn i odnose se na radove vezane uz dodatno uređenje Područnog vrtića Marčelji u iznosu od 94.592,00 kn, za uređenje tribina NK Halubjan 46.567,56 kn, za ugradnju ograde za dječje igralište Vrtače 25.608,05 kn, za ugradnju ograde i vrata za košarkaško igralište Garići 23.662,50 kn, uređenja okoliša Dječjeg vrtića Viškovo 96.643,95 kn i mjere smirivanja prometa u Marčeljima 645.716,84 kn.

**Bilješka broj 20.**

Kao rezultat razlike između ostvarenih prihoda od prodaje nefinancijske imovine i rashoda za nabavu nefinancijske imovine ostvaren je **manjak prihoda od nefinancijske imovine (šifra Y002)** u iznosu od 20.372.971,78 kn. **Ukupno ostvareni prihodi (šifra X067)** iznose **77.421.822,32 kn**, dok **ukupni rashodi (šifra Y034)** iznose **78.505.295,82 kn** iz čega proizlazi **ukupni manjak prihoda nad rashodima (šifra Y004)** tekućeg razdoblja u iznosu od **1.083.473,50 kn.**

**Bilješka broj 21.**

**Primici od financijske imovine i zaduživanja (šifra 8)** u ovom razdoblju ostvareni su u iznosu od 29.502.727,61 kn ili 398,3 % više u usporedbi sa prethodnom godinom, a odnose se na:

* odnose se na povrat danih zajmova **(šifra 8132)** u iznosu od 5.000,00 kn
* sredstva od povrata zajma danog KD Čistoća ostvarenog iz razvojnih sredstava u iznosu od 78.133,69 kn
* sredstva kredita ostvarenog od Zagrebačke banke d.d. za financiranje izgradnje Kuće halubajskega zvončara u iznosu od 29.419.593,92 kn.

**Bilješka broj 22.**

**Izdaci za financijsku imovinu i otplate zajmova (šifra 5)** su u ovom izvještajnom razdoblju ostvareni u iznosu od 2.999.264,16 kn i odnose se na **izdatke za** **otplatu glavnice primljenih kredita i zajmova (šifra 54)** i to:

* u iznosu od 1.892.857,20 kn odnose se na **otplatu glavnice primljenih kredita i zajmova od tuzemnih kreditnih institucija u javnom sektoru (šifra 5422)** i to na otplatu kredita primljenog od Hrvatske banke za obnovu i razvitak.
* u iznosu od 1.106.406,96 kn odnose se na otplatu glavnice **primljenih kredita i zajmova od tuzemnih kreditnih institucija izvan javnog sektora (šifra 5443)** tj. na otplatu kredita primljenog od Erste banke za refinanciranje kredita Slatinske banke.

**Bilješka broj 23.**

Kao rezultat razlike između ostvarenih primitaka i izdataka od financijske imovine ostvaren je višak primitaka od financijske imovine (šifra X003) u iznosu od 26.503.463,45 kn. Ukupno su ostvareni prihodi i primici (šifra X678) u iznosu od 106.924.549,93 kn, dok su rashodi i izdaci (šifra Y345) izvršeni u visini od 81.504.559,98 kn, iz čega proizlazi višak prihoda i primitaka tekućeg razdoblja u iznosu od 25.419.989,95 kn pa zajedno s prenesenim manjkom prihoda i primitaka (šifra 9222-9221) iz protekle godine od 5.738.532,99 kn, proizlazi ukupni višak prihoda i primitaka raspoloživ u sljedećem razdoblju (šifra X006) u iznosu od 19.681.456,96 kn. Navedeni višak prihoda čini višak prihoda Općine Viškovo u iznosu od 20.084.768,09 kn i manjak prihoda Dječjeg vrtića Viškovo u iznosu od 403.311,13 kn.

*II. Bilješke uz Izvještaj o rashodima prema funkcijskoj klasifikaciji*

**Bilješka broj 1.**

Pregled rashoda prema funkcijskoj klasifikaciji ukazuje da je najznačajnija grupa rashoda vezana uz obrazovanje (šifra 09) sa udjelom od 29,8%, zatim slijede ekonomski poslovi (šifra 04) sa udjelom od 20,8%, opće javne usluge (šifra 01) sa udjelom od 15,4% te usluge unapređenja stanovanja koje u strukturi ukupnih rashoda imaju 14,9% udjela. U okviru rashoda za unapređenje stanovanja prevladavaju rashodi vezani za stanovanje (šifra 066) s udjelom u ukupnim rashodima od 9,4%. U rashodima za obrazovanje najveći udio od 26,6% u ukupnim rashodima čine rashodi za predškolsko obrazovanje. Sljedeća grupa rashoda, vezana je uz ekonomske poslove (šifra 04) koji su porasli za 48,1% zbog izdataka za izgradnju cesta i platoa za RZ Marišćina. Opće javne usluge (šifra 01) čine 15,4% ukupnih rashoda, a unutar toga izvršeni su rashodi za izvršna i zakonodavna tijela (šifra 0111) te za ostale opće usluge (šifra 013) koje se najvećim dijelom odnose na rashode upravnih i stručnih općinskih tijela. Nadalje, na rashode za rekreaciju, kulturu i religiju (šifra 08) otpada 11,8% ukupnih rashoda. Preostali rashodi vezani uz zdravstvo (šifra 07), socijalnu zaštitu (šifra 10), zaštitu okoliša (šifra 05), te javni red i sigurnost (šifra 03), a čine 7,4% ukupnih rashoda.

|  |  |  |  |  |  |  |
| --- | --- | --- | --- | --- | --- | --- |
| Br. oznaka | Opis | 2021. | | 2022. | | Index |
| Iznos | % učešća | Iznos | % učešća |
| 01 | Opće javne usluge | 11.135.819,00 | 15,9 | 12.086.435,99 | 15,4 | 108,5 |
| 03 | Javni red i sigurnost | 1.643.234,00 | 2,3 | 1.492.586,01 | 1,9 | 90,8 |
| 04 | Ekonomski poslovi | 11.023.332,00 | 15,7 | 16.323.576,42 | 20,8 | 148,1 |
| 05 | Zaštita okoliša | 1.647.482,00 | 2,4 | 700.470,68 | 0,9 | 42,5 |
| 06 | Usluge unapređenja stanovanja i zajednice | 11.027.833,00 | 15,7 | 11.681.449,22 | 14,9 | 105,9 |
| 07 | Zdravstvo | 513.037,00 | 0,7 | 403.160,00 | 0,5 | 78,6 |
| 08 | Rekreacija, kultura i religija | 7.182.135,00 | 10,2 | 9.231.653,25 | 11,8 | 128,5 |
| 09 | Obrazovanje | 22.769.631,00 | 32,5 | 23.386.301,88 | 29,8 | 102,7 |
| 10 | Socijalna zaštita | 3.128.888,00 | 4,5 | 3.199.662,37 | 4,1 | 102,3 |
|  |  | **70.071.391,00** | **100,0** | **78.505.295,82** | **100,0** | **112,0** |

*III. Bilješke uz Izvještaj o promjenama u vrijednosti i obujmu imovine i obveza*

**Bilješka broj 1.**

Promjene u vrijednosti i obujmu imovine (šifra 9151) u iznosu od 486.716,47 kn odnose se na smanjenje obujma nefinancijske imovine (šifra P018) u iznosu od 131.210,17 kn i promjene u obujmu financijske imovine (šifra P023) u ukupnom iznosu od 355.506,30 kn od čega je smanjenje potraživanja za prihode poslovanja (šifra P029) na ime izvršenih otpisa zastarjelih i nenaplativih potraživanja tijekom 2021. godine u iznosu od 253.444,52 kn i otpis nenaplativog depozita u iznosu od 131.210,17 kn.

Povećanje obujma financijske imovine (šifra 9151) u iznosu od 1.039.000,51 kn od čega se 860.000,00 kn odnosi na preuzimanje zemljišta prema ugovoru o darovanju sa Republikom Hrvatskom za potrebe izgradnje RZ Marišćina. Proizvedena dugotrajna imovina (šifra P018) povećana je za 65.513,88 kn kao rezultat izvršenog popisa imovine, a potraživanja za prihode poslovanja (šifra P029) za 13.372,97 kn.

U okviru promjena u obujmu imovine od ukupnog iznosa promjena na proračunskog korisnika JU Knjižnicu i čitaonicu Halubajsku zoru odnosi se povećanje obujma nefinancijske imovine (šifra P017) u iznosu od 100.113,66 kn na ime vrijednosti primljenih darovanih knjiga od Ministarstva kulture.

*IV. Bilješke uz Izvještaj o obvezama*

**Bilješka broj 1.**

Stanje obveza na kraju izvještajnog razdoblja (V006), odnosno na dan 31. prosinca 2022. godine iznosi 53.803.500,58 kn što je što je za 113,7% više u odnosu na početno stanje. Povećanje obveza rezultat je korištenja kredita Zagrebačke banke za izgradnju Kuće halubajskega zvončara. U ukupnom iznosu obveza stanje nedospjelih obveza (V009) iznosi 53.782.657,31 kn i odnose se na obveze za rashode poslovanja u iznosu od 5.359.109,21 kn, za nabavu nefinancijske imovine u iznosu od 5.297.855,51 kn te na obveze za financijsku imovinu u iznosu od 43.125.692,59 kn, a odnose se na dugoročni kredit Erste banke u iznosu od 1.106.406,99 kn, dugoročni kredit HBOR-a u iznosu od 9.464.285,60 kn i iskorišteni dugoročni kredit Zagrebačke banke u iznosu od 32.555.000,00 kn. Dospjele obveze (D232A) iznose 20.543,27 kn i podmirene su u siječnju 2023.

Od ukupnih obveza sa stanjem na dan 31.12.2022. godine (V009) na obveze proračunskih korisnika odnosi se 1.034.758,79 kn ili 1,9 %, a u tome na obveze Dječjeg vrtića Viškovo odnosi se 988.239,48 kn te na obveze JU Knjižnica i čitaonica Halubajska zora odnosi se 46.519,31 kn.

KLASA: 400-08/22-01/01

URBROJ: 2170-35-05/04-23-20

Mjesto i datum: ***Viškovo, 23. veljače 2023. godine***

Osoba za kontakt: ***Eleonora Sokolić Brusić, univ. spec. oec***

***051/490-997***

Zakonski predstavnik:

Općinska načelnica:

  M. P.

***Sanja Udović, dipl. oec.***